Diari Oficial de la Generalitat Valenciana


Sumari del DOGV 8156, del 25-10-2017 (2017/9422)

RESOLUCIÓ de 20 d'octubre de 2017, del director general d'Economia, Emprenedoria i Cooperativisme, per la qual s'amplia el termini per a la justificació de les ajudes destinades a la promoció de l'economia sostenible convocades en l'exercici 2017 mitjançant la Resolució de 23 de maig de 2017, del conseller d'Economia Sostenible, Sectors Productius, Comerç i Treball.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8156

Data del DOGV
:   25-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9422


Data del document
:   20-10-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 20 d'octubre de 2017, del director general d'Economia, Emprenedoria i Cooperativisme, per la qual s'amplia el termini per a la justificació de les ajudes destinades a la promoció de l'economia sostenible convocades en l'exercici 2017 mitjançant la Resolució de 23 de maig de 2017, del conseller d'Economia Sostenible, Sectors Productius, Comerç i Treball. [2017/9422]  
Vista l'Ordre 2/2017, d'1 de febrer, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes destinades a la promoció de l'economia sostenible, a la Comunitat Valenciana, l'article 13.1 de la qual estableix l'últim dia hàbil del mes d'octubre com a data límit per a la presentació de la justificació de les ajudes regulades per la citada ordre, i preveu que, amb caràcter excepcional, l'òrgan que concedeix podrà ampliar el termini, en els termes establits en la Llei general de subvencions i les seues normes de desenvolupament i la Llei 39/2015, d'1 d'octubre, de procediment administratiu comú de les administracions públiques, sempre que el retard obeïsca a causes degudament justificades en l'expedient i no imputables al beneficiari de la subvenció.  
Vista la Resolució de 23 de maig de 2017, del conseller d'Economia Sostenible, Sectors Productius, Comerç i Treball, per la qual es convoquen les ajudes destinades a la promoció de l'economia sostenible a la Comunitat Valenciana per a l'exercici 2017.  
Vist que a data 18 d'octubre no s'ha notificat a les entitats sol·licitants de les ajudes destinades a la promoció de l'economia sostenible les corresponents resolucions de concessió d'aquestes ajudes, per causes justificades i no imputables a les entitats beneficiàries de subvencions.  
  
Considerant que en l'article 13.1 de l'Ordre 2/2017, es fa expressa previsió de la possibilitat d'ampliar el termini de justificació o de concedir-ho per a correccions, en els termes establits en la Llei general de subvencions i les seues normes de desenvolupament i en la Llei 39/2015, d'1 d'octubre, de procediment administratiu comú de les administracions públiques, sempre que el retard obeïsca a causes degudament justificades en l'expedient i no imputables al beneficiari de la subvenció.  
Atenent a la competència per a resoldre el present expedient, actuant en exercici de la delegació establida en l'article 10.1 de l'Ordre 2/2017 i de conformitat amb l'establit en l'article 13.1 de la mateixa ordre, resolc:  
  
Únic  
Ampliar el termini de justificació de les ajudes destinades a la promoció de l'economia sostenible contemplades en l'Ordre 2/2017, d'1 de febrer, i convocades per a l'exercici 2017, mitjançant Resolució de 23 de maig de 2017, del conseller d'Economia Sostenible, Sectors Productius, Comerç i Treball, que passa a finalitzar el 17 de novembre de 2017.  
  
  
Contra la present resolució, de conformitat amb l'article 32.3 de la Llei 39/2015, d'1 d'octubre, del procediment administratiu comú de les administracions públiques, no es pot interposar cap recurs.  
  
  
València, 20 d'octubre de 2017.- El director general d'Economia, Emprenedoria i Cooperativisme: Francisco Álvarez Molina.